**Brian Ebenezer Adjei Brobbey** (s. 1. helmikuuta 2002 Amsterdam) on alankomaalainen jalkapalloilija. Hän edustaa Eredivisiessä pelaavaa Ajaxia. Pelipaikaltaan hän on hyökkääjä.

Seurajoukkueura
---------------

Brobbey on Ajaxin kasvatti. Hän liittyi seuran junioriakatemiaan vuonna 2010 pelattuaan ensin AFC:ssä. Hän pelasi miesten tasolla ensimmäistä kertaa 18. lokakuuta 2018 Eerste Divisien ottelussa Jong PSV:tä vastaan edustaessaan Ajaxin reservijoukkuetta Jong Ajaxia.

Ajaxin edustusjoukkueessa Brobbey debytoi 31. lokakuuta 2020 Eredivisien ottelussa Fortuna Sittardia vastaan. Hän tuli ottelussa vaihdosta kentälle Lassina Traorén tilalle 65. minuutilla ja teki yhdeksää minuuttia myöhemmin ensimmäisen maalinsa pääsarjatasolla. Hän pelasi kaudella 2020–2021 myös yhden ottelun Mestarien liigassa sekä kuusi ottelua Eurooppa-liigassa, joissa hän teki kolme maalia ja antoi yhden maalisyötön. Helmikuussa 2021 Ajax tiedotti Brobbeyn jättävän amsterdamilaisseuran kauden 2020–2021 jälkeen. Saksalaisseura RB Leipzig ilmoitti maaliskuussa 2021 tehneensä Brobbeyn kanssa kolmivuotisen sopimuksen ja Brobbey siirtyi Leipzigiin kesällä 2021.

Brobbey pelasi syyskaudella 2021 Leipzigissä kaikki kilpailut mukaan lukien yhteensä 14 ottelua, mutta ei tehnyt otteluissa maaleja. Brobbey palasi kevätkaudeksi 2022 lainasopimuksella Ajaxiin ja teki 11 pääsarjaottelussa seitsemän maalia Ajaxin voittaessa Eredivisien mestaruuden.

Heinäkuussa 2022 Brobbey siirtyi pysyvästi takaisin Ajaxiin viisivuotisella sopimuksella. Siirtosummaksi kerrottiin noin 16 miljoonaa euroa. Paluukaudellaan Ajaxissa hän pelasi 32 pääsarjaottelua, joissa hän teki 13 maalia.

Maajoukkueura
-------------

Brobbey edusti maajoukkuetasolla Alankomaita ensimmäistä kertaa vuonna 2017, jolloin hän pelasi Alankomaiden alle 15-vuotiaiden maajoukkueessa. Vuosina 2018 ja 2019 hän voitti alle 17-vuotiaiden Euroopan-mestaruuden. Hän pelasi myös vuosina 2021 ja 2023 alle 21-vuotiaiden EM-kilpailuissa.

Alankomaiden A-maajoukkueessa Brobbey debytoi 16. lokakuuta 2023 EM-karsintaottelussa Kreikkaa vastaan.

Muuta
-----

Brobbeyn vanhemmat ovat kotoisin Ghanasta.

Brobbeyn isoveljet Samuel Brobbey, Derrick Luckassen ja Kevin Luckassen ovat myös ammattilaisjalkapalloilijoita.

Saavutukset
-----------

*Päivitetty 17. helmikuuta 2024*.

**AFC Ajax**

* Eredivisie (2): 2020–2021, 2021–2022
* KNVB-cup: 2020–2021

**Alankomaiden maajoukkue**

* Alle 17-vuotiaiden Euroopan-mestaruus (2): 2018, 2019

Lähteet
-------

1. 1 2 3 4 5 6 7 8 9 10 11  Brian Brobbey Transfermarkt-sivustolla (englanniksi)
2. ↑  5 goal win for Ajax against Fortuna, Brobbey scores on his debut *ajax.nl*.  31.10.2020. Amsterdamsche Football Club Ajax. Viitattu 17.2.2024. (englanniksi)
3. ↑  Brian Brobbey to leave Ajax *ajax.nl*.  3.2.2021. Amsterdamsche Football Club Ajax. Viitattu 17.2.2024. (englanniksi)
4. ↑  RB Leipzig confirm Brian Brobbey signing *Marca*.  12.3.2021. Viitattu 17.2.2024. (englanniksi)
5. ↑  Brian Brobbey will return to the Eredivisie side until the end of the season | The 19-year-old returns to Ajax *rbleipzig.com*.  31.12.2021. RasenBallsport Leipzig e.V.. Viitattu 17.2.2024. (englanniksi)
6. ↑  Ajax and RB Leipzig reach agreement for Brian Brobbey *ajax.nl*.  22.7.2022. Amsterdamsche Football Club Ajax. Viitattu 17.2.2024. (englanniksi)
7. 1 2  Brian Brobbey: who is RB Leipzig’s long-term replacement for Timo Werner? *bundesliga.com*.  13.3.2021. DFL Deutsche Fußball Liga GmbH. Viitattu 17.2.2024. (englanniksi)
8. ↑  Arnoldussen, Joris: INTERVIEW BRIAN BROBBEY: "THUIS SNEUVELDE HET GLAS WELEENS" *ELF Voetbal*.  22.7.2022. Viitattu 17.2.2024. (hollanniksi)
9. ↑  Brian Brobbey Soccerway-sivustolla (englanniksi)

Ajax – Eredivisie
1 Rulli |
2 Rensch |
3 Gaaei |
4 Hato |
6 Henderson |
7 Bergwijn |
8 Taylor |
9 Brobbey |
10 Akpom |
11 Forbs |
12 Gorter |
13 Kaplan |
16 Mannsverk |
18 Medić |
19 Rijkhoff |
21 van den Boomen |
22 Pasveer |
23 Berghuis |
24 Vos |
25 Sosa |
27 van Axel Dongen |
28 Fitz-Jim |
30 Ávila |
33 Tahirović |
37 Šutalo |
38 Hlynsson |
39 Godts |
40 Ramaj |
42 Martha |
49 Banel |
51 Setford |
Valmentaja van 't Schip